cyanic-selkie/wikianc huggingface dataset:
ทะเลฤๅอิ่ม
ทะเลฤๅอิ่ม เป็นละครโทรทัศน์ไทย สร้างครั้งแรกปี พ.ศ. 2545 นำแสดงโดย อนันดา เอเวอร์ริ่งแฮม,รพีภัทร เอกพันธ์กุล,พลอย จินดาโชติ,เบญจสิริ วัฒนา จากบทประพันธ์ของ สุวรรณี สุคนธา บทโทรทัศน์โดย หม่อมหลวงพันธุ์เทวนพ เทวกุล กำกับการแสดงโดย หม่อมหลวงพันธุ์เทวนพ เทวกุล ผลิตโดย ทีมงานละครไทย ไอทีวี ออกอากาศทุกวันพฤหัสบดีถึงเสาร์ เวลา 21.30 – 22.30 น. ทางช่อง ITV เมื่อวันที่ พ.ศ. 2545 – พ.ศ. 2545
เพลงประกอบละคร
'''พ.ศ. 2545'''
ข้อมูลการออกอากาศ
'''พ.ศ. 2545'''
ซานมารีโน (เมือง)
ซานมารีโน (San Marino) เป็นเมืองหลวงของประเทศซานมารีโน ตั้งอยู่บนเชิงลาดด้านตะวันตกของภูเขาตีตาโน (Monte Titano) ซึ่งเป็นจุดสูงสุดของประเทศ ซานมารีโนเป็นเมืองใหญ่อันดับสามของประเทศ รองจากเมืองโดกานาและเมืองบอร์โกมัจโจเร เมืองนี้มีพื้นที่ 7.09 ตารางกิโลเมตร มีประชากร 4,061 คน
ชี่นโล่น
ชี่นโล่น (ခြင်းလုံး, อักษรโรมัน: chinlone หรือ hkrang: lum:, ) เป็นการละเล่นหรือกีฬาดั้งเดิมของพม่า มีลักษณะผสมผสานระหว่างกีฬาและการเต้นรำ โดยทั่วไปเป็นการเล่นโดยไม่มีคู่แข่งหรือฝ่ายตรงกันข้าม นัยสำคัญของชี่นโล่นจึงไม่ใช่การแข่งขัน จุดเน้นไม่อยู่ที่การชนะหรือแพ้ หากเป็นความสวยงามของท่วงท่าลีลาที่นักชี่นโล่นจะเล่นในเกมลูกหวายมากกว่า
การเล่น
ชี่นโล่นโดยทั่วไปจะเล่นกันเป็นทีม เรียกว่าวง ประกอบผู้เล่น 6 คน ซึ่งจะส่งลูกลูกไปมาด้วยส่วนต่าง ๆ ของเท้า เข่า ศีรษะ หรือส่วนอื่น ๆ ของร่างกายซึ่งไม่ใช่ฝ่ามือ เอกลักษณ์ประการหนึ่งของชี่นโล่นคือจะมีผู้เล่นคนหนึ่งเข้าไปเล่นกลางวงในลักษณะการแสดงเดี่ยว (solo performance) โดยการสร้างสรรค์ท่วงท่าลีลาหลากหลาย ผสมผสาน และต่อเนื่อง ทั้งนี้ เพื่อนร่วมวงจะช่วยกันส่งเสริมสนับสนุนในการช่วยกอบกู้ลูกซึ่งอาจกระเด็นหลุดออกมาจากการควบคุมและป้อนส่งลูกกลับเข้าไปให้เล่นอย่างรวดเร็วไม่ให้ขาดตอน เมื่อลูกตกพื้นก็ถือเป็นลูกตาย การเล่นจะเริ่มใหม่โดยการโยนลูกด้วยมือให้เล่นกันต่อไป
นักชี่นโล่นจะเล่นโดยใช้ส่วนต่าง ๆ ของร่างกาย เป็นจุดสัมผัสลูกตามมาตรฐาน 6 จุด ได้แก่ หลังเท้า หน้าเท้า ข้างเท้า ฝ่าเท้า ส้นเท้า และเข่า จากจุดมาตรฐานทั้งหกนี้พัฒนาเป็นท่าหลัก 3 ชุด ชุดละ 10 ท่า รวม 30 ท่าซึ่งเป็นที่รู้จักและยอมรับกันเป็นแบบในการฝึกฝนของนักชี่นโล่น ท่าหลักชุดที่ยากที่สุดเรียกว่าชีนจี รองลงมาเรียกว่าชีนและคิดเซ็นตามลำดับ ชี่นโล่นมีความเป็นมายาวนานกว่า 1,500 ปีและมีการสร้างสรรค์ท่าทางหลากหลายซับซ้อนเรื่อยมา จนกระทั่งปัจจุบันมีท่านับจำนวนได้มากกว่า 200 ท่า ท่าทางจำนวนหนึ่งมาจากศิลปะในการร่ายรำและการต่อสู้ ท่ายาก ๆ จำนวนมากเล่นในขณะลูกมาทางด้านหลังโดยผู้เล่นไม่เห็นลูกเลย การจัดท่าทางของร่างกายเป็นส่วนสำคัญของการเล่นชี่นโล่น ผู้เล่นต้องจัดระเบียบของเท้า แขน มือ ลำตัว และศีรษะให้ถูกต้องตามแบบแผน มิฉะนั้นจะไม่ถือว่าเล่นได้ถูกต้องสวยงาม
เกร็ดน่ารู้
ชี่นโล่นในภาษาพม่าแปลว่า "ตะกร้ากลม" ลูกชี่นโล่นสานจากหวายจากธรรมชาติ เมื่อถูกกระทบด้วยส่วนต่าง ๆ ของร่างกายถือเป็นเสน่ห์งดงามอย่างหนึ่งของชี่นโล่น
นักชี่นโล่นส่วนใหญ่เล่นด้วยเท้าเปล่า แม้ในระยะหลังจะมีรองเท้าชี่นโล่นโดยเฉพาะ (ทำด้วยผ้าหรือหนังที่บางเบาและยืดหยุ่นโค้งงอได้ดี สำหรับเล่นท่าทางได้หลากหลายมากกว่ารองเท้ากีฬาทั่วไป) แต่ยังไม่เป็นที่นิยมมากนัก โดยเฉพาะนักชี่นโล่นฝีเท้าเลิศยังลังเลใจที่จะใช้รองเท้า เนื่องจากทำให้ศักยภาพการเล่นด้อยลงไป
สนามขนาดวงมาตรฐานมีความเส้นผ่าศูนย์กลาง 6.7 เมตร (22 ฟุต) พื้นผิวที่ดีที่สุดสำหรับการเล่นชี่นโล่นคือพื้นดินเหนียวนุ่มและแห้ง แต่โดยปกติแล้วสามารถเล่นบนพื้นใด ๆ ก็ได้ที่มีความราบเรียบเพียงพอ
ชาวพม่านิยมจัดให้มีการเล่นชี่นโล่นในเทศกาลต่าง ๆ ซึ่งจะมีวงชี่นโล่นเข้าร่วมมากมาย มีโฆษกคอยพากย์ชื่อท่าที่เล่นและให้ความบันเทิงผู้ชมด้วยถ้อยคำหยอกล้อสนุกสนาน มีดนตรีปี่พาทย์หรือวงมโหรีบรรเลงประกอบทำให้เกิดความเร้าใจแก่ผู้เล่นและผู้ชม
ทั้งผู้ชายผู้หญิง เด็กและผู้ใหญ่ มักจะเล่นชี่นโล่นวงเดียวกันได้เป็นปกติ แต่นอกเหนือจากการเล่นแบบวง ซึ่งเรียกว่า "เวนกะ" (wein kat) แล้วยังมีการแสดงเดี่ยวโดยไม่มีวงประกอบ เรียกว่า "ตะปานไดง์" (tapandaing) ที่ตามธรรมเนียมแล้วแสดงโดยผู้หญิงเท่านั้น
การจะเล่นชี่นโล่นวงได้ดีนั้นสมาชิกในวงทั้งหมดต้องจดจ่ออยู่กับปัจจุบันขณะนั้น จิตใจไม่อาจวอกแวกไปไหนไม่เช่นนั้นลูกชี่นโล่นจะตก ประสบการณ์สงบนิ่งและเข้มข้นของจิตใจเช่นนี้ บางคนเปรียบเทียบว่าคล้ายกับการได้สมาธิในทางพุทธศาสนา
ชี่นโล่นเป็นการละเล่นหนึ่งในตระกูลเกมบอลซึ่งเล่นกันทั่วโลก ในเอเชียตะวันออกเฉียงใต้มีเกมที่คล้ายคลึงกัน เช่น ตะกร้อวงในไทย เซปักรากาในมาเลเซีย ซีปาในฟิลิปปินส์ กะต้อในลาว เป็นต้น
ตลาดน้ำอัมพวา
นักท่องเที่ยวไทยและต่างประเทศนิยมพักค้างคืนในเรือนแรม เวลาที่ทำการคือ วันศุกร์ เสาร์และอาทิตย์ และวันหยุดนักขัตฤกษ์ ในช่วงเวลาเย็นตั้งแต่ช่วงเวลา 12.00–20.00 น. โดยมีร้านต่าง ๆ ที่เปิดขายเรียงรายอยู่ทั้งสองฝั่งคลอง เช่น อาหารหรือขนมบางอย่างเป็นสูตรโบราณ สินค้าที่ระลึกในรูปแบบย้อนยุค มีบริการล่องเรือชมวิว ชมชีวิตริมคลองอัมพวา และสถานที่สำคัญต่าง ๆ รวมทั้งการเฝ้าดูหิ่งห้อยส่องแสงรายรอบต้นลำพู ถึงกระนั้นเนื่องจากความพัฒนาจึงทำให้หิ่งห้อยเริ่มหายไป รวมถึงเกิดปัญหาตามมา เช่น ตลิ่งทรุด ขยะล้น รถติด สถาปัตยกรรมเก่าแก่ผิดเพี้ยน การรุกคืบจากนายทุนนักค้าที่ดิน จนถึงวิถีชุมชนดั้งเดิมสั่นคลอน
เอโรเก
เอโรเก เป็นคำภาษาญี่ปุ่นที่กร่อนมาจากคำว่า "เอโรจิกกุเกมุ"  ซึ่งทับศัพท์จากภาษาอังกฤษว่า erotic game หมายถึง เกมวีดิทัศน์หรือเกมคอมพิวเตอร์ญี่ปุ่นที่ใช้ศิลปะแบบอนิเมะ มีเนื้อหาลามกอนาจาร และแสดงการร่วมประเวณี เพื่อเร้ากามารมณ์เป็นสำคัญ
เอโรเกมักดำเนินเรื่องแบบนิยายเสมือนจริง (visual novel) กล่าวคือ ตัวละครมีปฏิสัมพันธ์กัน เพื่อนำไปสู่กามกิจ โดยมีตัวเลือก หรือที่เรียก "ธง" (flag) ให้ผู้เล่นเกมร่วมแสดงเป็นตัวละคร และแม้กระทั่งจะสมสู่กับตัวละครอื่น ๆ ก็ได้ด้วย เมื่อเล่นเกมชนะผู้เล่นก็จะได้รางวัลต่าง ๆ เป็นต้น
เสียง
เสียง เป็นคลื่นเชิงกลที่เกิดจากการสั่นสะเทือนของวัตถุ เมื่อวัตถุสั่นสะเทือน ก็จะทำให้เกิดการอัดตัวและขยายตัวของคลื่นเสียง และถูกส่งผ่านตัวกลาง เช่น อากาศ ไปยังหู แต่เสียงสามารถเดินทางผ่านสสารในสถานะก๊าซ ของเหลว และของแข็งก็ได้ แต่ไม่สามารถเดินทางผ่านสุญญากาศได้
เมื่อการสั่นสะเทือนนั้นมาถึงหู มันจะถูกแปลงเป็นพัลส์ประสาท ซึ่งจะถูกส่งไปยังสมอง ทำให้เรารับรู้และจำแนกเสียงต่าง ๆ ได้
การเกิดเสียง
เริ่มเกิดขึ้นเมื่อวัตถุหรือแหล่งกำเนิดเสียงมีการสั่นสะเทือนส่งผลต่อการเคลื่อนที่ของโมเลกุลของอากาศที่อยู่โดยรอบ กล่าวคือโมเลกกุลของอากาศเหล่านี้จะเคลื่อนที่จากตำแหน่งเดิมไปชนกับโมเลกุลที่อยู่ถัดไป ก่อให้เกิดการถ่ายโอนโมเมนตัมจากโมเลกุลที่มีการเคลื่อนที่ให้กับโมเลกุลที่อยู่ในสภาวะปกติ จากนั้นโมเลกุลที่ชนกันนี้จะแยกออกจากกันโดยโมเลกุลที่เคลื่อนที่มาจะถูกดึงกลับไปยังตำแหน่งเดิมด้วยแรงปฏิกิริยาและโมเลกุลที่ได้รับการถ่ายโอนพลังงานจะเคลื่อนที่ไปชนกับโมเลกุลที่อยู่ถัดไป ปรากฏการณ์นี้จะเกิดขึ้นสลับกันไปมาได้เมื่อสื่อกลาง (ในที่นี้คืออากาศ) มีคุณสมบัติของความยืดหยุ่น การเคลื่อนที่ของโมเลกุลอากาศนี้จึงเกิดเป็นคลื่นเสียง
คุณลักษณะของเสียง
คุณลักษณะเฉพาะของเสียง ได้แก่ ความยาวช่วงคลื่น แอมปลิจูด  ความเร็ว และ ความเข้มเสียง
เสียงแต่ละเสียงมีความแตกต่างกัน เสียงสูง-เสียงต่ำ, เสียงดัง-เสียงเบา, หรือคุณภาพของเสียงลักษณะต่าง ๆ ทั้งนี้ขึ้นอยู่กับแหล่งกำเนิดเสียง และจำนวนรอบต่อวินาทีของการสั่นสะเทือน
ความยาวช่วงคลื่น
ความยาวช่วงคลื่น (wavelength) หมายถึง ระยะทางระหว่างยอดคลื่นสองยอดที่ติดกันซึ่งเกิดขึ้นระหว่างการอัดตัวของคลื่นเสียง (คล้ายคลึงกับยอดคลื่นในทะเล) ยิ่งความยาวช่วงคลื่นมีมาก ความถี่ของเสียง (ระดับเสียง) ยิ่งต่ำลง
ความกว้างช่วงคลื่น
ความกว้างช่วงคลื่น (bandwidth) หมายถึง ขนาดของวงคลื่นสองวงที่แผ่กันซึ่งเกิดขึ้นเมื่อความยาวของคลื่นเสียงมีน้อย ยิ่งความกว้างช่วงคลื่นมีมาก ความถี่ของเสียง (ระดับเสียง) ยิ่งสูงขึ้น
ความดันเสียง
หมายถึง ค่าความดันของคลื่นเสียงที่เปลี่ยนแปลงไปจากความดันบรรยากาศปกติ ซึ่งค่าความดันที่เปลี่ยนแปลงมากที่สุด คือ   ค่าความสูงคลื่นหรือแอมปลิจูด   การตอบสนองของหูต่อความดันเสียงไม่ได้มีลักษณะเป็นเส้นตรง แต่มีความสัมพันธ์นลักษณะของลอกาลิทึม (Logarithm) ดังนั้น ค่าระดับความดันเสียง ที่อ่านได้จากการตรวจวัดโดยเครื่องวัดเสียงนั้น เป็นค่าทีได้จากการเปรียบเทียบกับความดันเสียงอ้างอิงแล้ว มีหน่วยวัดเป็น เดชิเบล (decibel : dB)
แอมพลิจูด
แอมพลิจูด (amplitude) หมายถึง ความสูงระหว่างยอดคลื่นและท้องคลื่นของคลื่นเสียง ที่แสดงถึงความเข้มของเสียง (Intensity) หรือความดังของเสียง (Loudness) ยิ่งแอมปลิจูดมีค่ามาก ความเข้มหรือความดังของเสียงก็ยิ่งเพิ่มขึ้น
หมุดคณะราษฎรหมุดที่ 2
หมุดคณะราษฎรหมุดที่ 2 หรือที่เรียกโดยทั่วไปว่า หมุดคณะราษฎร 2563 เป็นหมุดทองเหลือง ขนาดเส้นผ่านศูนย์กลางยาว 11.6 นิ้ว ฝังอยู่บนพื้นปูนซีเมนต์ในท้องสนามหลวง ฝั่งถนนหน้าพระลาน มีข้อความว่า "20 กันยายน 2563 SEP 20, 2020 เวลาย่ำรุ่ง ณ ที่นี้ ผองราษฎรได้แสดงเจตนารมณ์ ประเทศนี้เป็นของราษฎร ไม่ใช่สมบัติของกษัตริย์ตามที่เขาหลอกลวง" จัดทำขึ้นโดยกลุ่มแนวร่วมธรรมศาสตร์และการชุมนุม ในการชุมนุมประท้วง "#19กันยาทวงอำนาจคืนราษฎร" มีพิธีฝังหมุดเมื่อวันที่ 20 กันยายน 2563 โดยมีกลุ่มแกนนำผู้จัดกิจกรรมเป็นผู้ฝังหมุด
ลักษณะ
หมุดคณะราษฎรหมุดที่ 2 เป็นหมุดที่ทำจากทองเหลือง 100% มีเส้นผ่านศูนย์กลางยาว 11.6 นิ้ว ซึ่งมีความหมายถึง ประมวลกฎหมายอาญา มาตรา 116 และมีความหนา 2.563 นิ้ว ซึ่งหมายถึงปีพุทธศักราชที่ทำการฝังหมุดคือปี พ.ศ. 2563 บนหมุดนั้นประกอบด้วยภาพมือที่ชูสามนิ้ว และมีรัศมีเปล่งเป็นเส้นตรงจำนวน 10 เส้น ซึ่งหมายถึงข้อเรียกร้อง 10 ประการของกลุ่มแนวร่วมธรรมศาสตร์และการชุมนุม ที่เกี่ยวกับการแก้ไขพระราชอำนาจและกฎหมายความผิดต่อองค์พระมหากษัตริย์ไทย มีข้อความล้อมรอบเป็นวงกลมว่า "20 กันยายน 2563 SEP 20, 2020 เวลาย่ำรุ่ง ณ ที่นี้ ผองราษฎรได้แสดงเจตนารมณ์ ประเทศนี้เป็นของราษฎร ไม่ใช่สมบัติของกษัตริย์ตามที่เขาหลอกลวง" โดยฟอนต์ตัวอักษรที่นำมาออกแบบใช้เป็นฟอนต์ตัวอักษรบนหมุดคือฟอนต์ ซีที พอ (ZT Por) ซึ่งฟอนต์ดังกล่าวถูกออกแบบโดยธีรวัฒน์ พจน์วิบูลย์ศิริ โดยได้มีการซื้อฟอนต์ดังกล่าวจากธีรวัฒน์ไป แล้วจึงมีการนำมาใช้ออกแบบตัวอักษรบนหมุดนี้
การฝังหมุด
วันที่ 19 กันยายน 2563 เวลา 23.19 น. อานนท์ นำภา ได้ขึ้นปราศรัยบนเวทีชุมนุมของกลุ่มแนวร่วมธรรมศาสตร์ ในประเด็นปฏิรูปสถาบันพระมหากษัตริย์ และกล่าวว่าจะมีพิธีสำคัญของการชุมนุมในวันพรุ่งนี้เวลาย่ำรุ่ง ด้วยการฝังหมุดทองเหลืองที่จัดทำขึ้นใหม่ ซึ่งมีขนาด 11.6 นิ้วและใช้ชื่อว่า "หมุดคณะราษฎรหมุดที่ 2" แต่ยังไม่ได้มีการระบุถึงสถานที่และจุดบริเวณที่จะทำการฝังหมุด
วันที่ 20 กันยายน 2563 เวลาประมาณ 06.00 น. กลุ่มแกนนำผู้ชุมนุมทำการตั้งเตนท์หน้าเวทีการชุมนุมในสนามหลวง ฝั่งถนนหน้าพระลาน และเริ่มทำการเจาะพื้นซีเมนต์เพื่อทำการฝังหมุดคณะราษฎรหมุดที่ 2 ต่อมาในเวลา 06.39 น. กลุ่มแกนนำพร้อมด้วยผู้ชุมนุม ได้ร่วมกันทำพิธีฝังหมุดคณะราษฎร หมุดที่ 2 ลงในพื้นกลางสนามหลวง โดยมีการทำพิธีทางศาสนา เชิญดวงวิญญาณของคณะราษฎร และบุคคลสำคัญทางการเมืองที่เสียชีวิตไปแล้วในอดีตมาร่วมเป็นพยานในพิธี พร้อมสาปแช่งถึงผู้ที่จะรื้อถอนหมุดนี้ โดยมีเจ้าหน้าที่ทั้งในและนอกเครื่องแบบคอยสังเกตการณ์
การถอนหมุด
วันที่ 20 กันยายน 2563 เวลาประมาณ 22.00 น. เดอะสแตนดาร์ดรายงานว่ามีกองกำลังเจ้าหน้าที่เข้าไปปิดล้อมพื้นที่บริเวณจุดปักหมุดคณะราษฎร พร้อมทั้งสั่งให้ประชาชนออกจากพื้นที่ท้องสนามหลวง และห้ามเข้าสู่พื้นที่เด็ดขาด จนกระทั่งในเวลา 5.00 น. ของวันที่ 21 กันยายน มีการพบว่าหมุดถูกถอนออกไปเรียบร้อยแล้วในเวลาเพียงไม่ถึง 24 ชั่วโมงหลังจากการปักหมุด
พ.ต.อ.วรศักดิ์​ พิสิษฐบรรณกร ผู้กำกับการสถานีตำรวจนครบาลชนะสงครามระบุว่า กรมศิลปากร และกรุงเทพมหานคร เป็นผู้สั่งรื้อถอนหมุดออกจากท้องสนามหลวงด้วยการแจ้งความลงบันทึกประจำวัน พร้อมประสานงานเจ้าหน้าที่ตำรวจจากสถานีตำรวจนครบาลชนะสงครามเพื่อเข้าดำเนินการรื้อถอน โดยตัวหมุดถูกจัดเก็บไว้เป็นของกลางที่สถานีตำรวจนครบาลชนะสงคราม เพื่อใช้ประกอบสำนวนคดีฟ้องแกนนำกลุ่มแนวร่วมธรรมศาสตร์ในข้อหาร่วมกันบุกรุกทำลายโบราณสถาน
วัดธาตุน้อย (จังหวัดนครศรีธรรมราช)
วัดธาตุน้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักช้าง อำเภอช้างกลาง จังหวัดนครศรีธรรมราช
วัดธาตุน้อย หรือ วัดพระธาตุน้อย ตั้งขึ้นโดยความประสงค์ของพ่อท่านคล้าย (พระครูพิศิษฐ์อรรถการ) ซึ่งท่านมาเป็นเจ้าอาวาสวัดธาตุน้อยเมื่อ พ.ศ. 2500 หลังจากที่มีการสร้างถนนผ่านกลางวัดจันดี ทำให้วัดถูกแบ่งออกเป็นสองส่วน ประชาชนได้ประชุมตกลงสร้างวัดใหม่ในเนื้อที่ที่แยกออกไป เรียกว่า "วัดธาตุน้อย" โดยพ่อท่านคล้ายได้มาเป็นเจ้าอาวาสและพัฒนาวัดให้เจริญงอกงามสืบต่อมา ช่วงบั้นปลายชีวิตของพ่อท่านคล้ายเมื่อ พ.ศ. 2505 ท่านได้วางศิลาฤกษ์สร้างพระเจดีย์วัดธาตุน้อยเพื่อบรรจุพระธาตุที่ได้จากกว๊านพะเยาเพื่อเป็นพุทธบูชาและเป็นที่กราบไหว้บูชาของชาวนครศรีธรรมราช วัดธาตุน้อยมีเนื้อที่ 46 ไร่ สร้างขึ้นบนที่ดินซึ่งนายกลับ งามพร้อม ถวายแด่พ่อท่านคล้าย
วัดตั้งเมื่อเมื่อวันที่ 18 สิงหาคม พ.ศ. 2520 ได้รับพระราชทานวิสุงคามสีมาเมื่อวันที่ 6 กันยายน พ.ศ. 2522
พ่อท่านคล้าย (พระครูพิศิษฐ์อรรถการ) เป็นเกจิอาจารย์ที่ชาวใต้เลื่อมใสศรัทธาอย่างสูงยิ่งรูปหนึ่ง พ่อท่านคล้ายได้เชื่อถือถึงความศักดิ์สิทธิ์ของวาจา พูดอย่างไรเป็นอย่างนั้น ท่านมักจะให้พรกับทุกคน ขอให้ เป็นสุข เป็นสุข สรีระสังขารพ่อท่านคล้าย บรรจุอยู่ในโลงแก้วประดิษฐานอยู่ในองค์พระเจดีย์
สะใภ้สายสตรอง
สะใภ้สายสตรอง (Devil-in-law) เป็นละครโทรทัศน์ไทย แนวโรแมนติก-คอมเมดี-ดราม่า ผลิตโดย บริษัท กู๊ด ฟีลลิ่ง จำกัด บทประพันธ์โดย นันทนา วีระชน บทโทรทัศน์โดย สุธิสา วงษ์อยู่ กำกับการแสดงโดย กรพจน์ สืบชมภู นำแสดงโดย บุษกร วงศ์พัวพันธ์, ณวัสน์ ภู่พันธัชสีห์, ณัฏฐณิชา ดังวัธนาวณิชย์, ฐากูร การทิพย์, ลลินา ชูเอ็ทท์, ภาสวิชญ์ บูรณนัติ, พิชชาภา พันธุมจินดา ออกอากาศวันจันทร์ - วันอังคาร เวลา 20.30 - 22.00 น. ทาง ช่อง 3 เอชดี ตั้งแต่วันที่ 23 มกราคม ถึง 20 มีนาคม พ.ศ. 2566
งานสร้าง
ในเดือนเมษายน พ.ศ. 2564 ได้มีการลองเสื้อผ้าของนักแสดง
จากนั้นในวันพุธที่ 11 พฤษภาคม พ.ศ. 2565 ได้มีการจัดงานบวงสรวงละครขึ้นที่ สตูดิโอช่อง 3 หนองแขม นำโดย คิง-สมจริง ศรีสุภาพ ในฐานะผู้จัดละครเรื่องนี้
ภาษาอาบุน
ภาษาอาบุน (Abun language) มีผู้พูดภาษานี้ 3,000 คน (พ.ศ. 2538) ในจังหวัดปาปัว เป็นภาษาโดดเดี่ยว เขียนด้วยอักษรละติน ผู้พูดภาษานี้นับถือศาสนาคริสต์หรือศาสนาพื้นเมือง ภาษาอาบุนเคยมีวรรณยุกต์ 3 เสียง แต่ปัจจุบันแยกได้เพียง 2 เสียง และพบในคำศัพท์ที่จำกัด ภาษาอาบุนได้สูญเสียการมีเสียงวรรณยุกต์เนื่องจากการเปลี่ยนแปลงทางภาษาศาสตร์
สโนว์
สโนว์ อาจหมายถึง
เจ้าหญิงไลลา ปาห์ลาวี
เจ้าหญิงไลลา ปาห์ลาวี (เปอร์เซีย:لیلا پهلوی, ประสูติ 27 มีนาคม ค.ศ. 1970 - สิ้นพระชนม์ 10 มิถุนายน ค.ศ. 2001) พระราชธิดาพระองค์เล็กในพระเจ้าชาห์ โมฮัมหมัด เรซา ปาห์ลาวี และจักรพรรดินีฟาราห์ ปาห์ลาวี ชาห์และจักรพรรดินีองค์สุดท้ายแห่งอิหร่าน
พระประวัติ
เจ้าหญิงไลลา ปาห์ลาวี พระราชธิดาพระองค์ที่ 4 ในพระเจ้าชาห์ โมฮัมหมัด เรซา ปาห์ลาวี และจักรพรรดินีฟาราห์ ปาห์ลาวี เจ้าหญิงไลลามีพระเชษฐา และเชษฐภคินีดังนี้ เจ้าชายเรซา ปาห์ลาวี มกุฎราชกุมารแห่งอิหร่าน, เจ้าหญิงฟาราห์นาซ ปาห์ลาวี และเจ้าชายอาลี เรซา ปาห์ลาวีที่ 2 นอกจากนี้พระองค์ยังมีพระเชษฐภคินีต่างพระมารดาคือ เจ้าหญิงชาห์นาซ ปาห์ลาวี
เสด็จลี้ภัย
เมื่อเจ้าหญิงมีพระชนมายุได้ 9 ชันษา ก็ได้เกิดเหตุการณ์ปฏิวัติอิสลาม พระราชวงศ์อิหร่านจึงเสด็จออกนอกประเทศ จนพระราชบิดาของเจ้าหญิง คือ พระเจ้าชาห์ โมฮัมหมัด เรซา ปาห์ลาวี ได้ประชวรด้วยโรคมะเร็ง และได้เสด็จสวรรคตที่ประเทศอียิปต์ในปี ค.ศ. 1980 ท่ามกลางความโศกเศร้าเสียใจของบรรดาพระราชวงศ์ รวมไปถึงเจ้าหญิงเอง ภายหลังจากการสิ้นพระชนม์ของพระราชบิดา พระราชวงศ์อิหร่านจึงได้ประทับ ณ สหรัฐอเมริกาเป็นการถาวร โดยเจ้าหญิงได้ศึกษาที่โรงเรียนในแมนฮัตตัน และทรงศึกษาต่อในมหาวิทยาลัยบราวน์และทรงสำเร็จการศึกษาในปี ค.ศ. 1992
เจ้าหญิงไลลาไม่เสกสมรส และใช้จ่ายเงินในการเดินทางระหว่างคอนเนตทิคัตกับยุโรปในแต่ละวัน โดยครั้งหนึ่งพระองค์เคยเป็นนางแบบให้กับดีไซเนอร์ วาเลนติโน จาลาวานี (Valentino Garavani) แต่ต่อมาพระองค์ได้ทุกข์ทรมานกับพระอาการไม่อยากอาหาร พระองค์จึงหมดความมั่นใจ และทรงเศร้าอย่างหนัก พระองค์ได้ทำการจ่ายค่ารักษาโรคกับคลินิกทั้งในสหรัฐอเมริกา และในสหราชอาณาจักร พระองค์ได้รับผิดชอบค่าใช้จ่ายส่วนพระองค์จำนวนมากกับการพักอยู่ในโรงแรมลีโอนาร์ด (Leonard hotel) โดยเสียค่าใช้จ่ายคืนละ £450 แก่ข้าราชบริพารของพระองค์ทุกคน
สิ้นพระชนม์
ในวันอาทิตย์ที่ 10 มิถุนายน ค.ศ. 2001 เจ้าหญิงไลลาได้สิ้นพระชนม์ในห้องส่วนพระองค์ในโรงแรมลีโอนาร์ด กรุงลอนดอน สหราชอาณาจักร ก่อนที่แพทย์ส่วนพระองค์จะทำการ 1930 BST โดยเจ้าหญิงได้เสวยพระโอสถ quinalbarbitone ซึ่งเป็นยากดประสาทชนิดหนึ่ง เจ้าหญิงได้ไป 5 เวลา ซึ่งหากใช้ยาชนิดนี้มากเกินไปอาจทำให้เสียชีวิตได้ ปกติยาชนิดนี้เป็นยาที่จะถูกใช้เมื่อมีอาการนอนไม่หลับ ยาชนิดนี้เป็นยาเฉพาะที่และมีส่วนผสมมาจากโคเคนจำนวนหนึ่ง โดยพระวรกายของเจ้าหญิงนั้นซูบผอมอันเนื่องมาจากภาวะไม่อยากอาหาร และเมื่อรับประทานอาหารออกมาแล้วอาเจียนออก โดยตามรายงานข่าวโดยได้ข้อมูลมาจากการชันสูตรศพของหน่วยชันสูตรศพเวสต์มินสเตอร์ ว่าเจ้าหญิงได้ขโมยยาชนิดนี้จากเคาน์เตอร์ของหมอขณะที่พระองค์มาตามนัดและนำยาไป 40 เม็ด ซึ่งมากกว่าตามที่แพทย์กำหนดไว้ถึง 2 เท่า
ในวันที่ 17 มิถุนายน ค.ศ. 2001 พระศพของเจ้าหญิงไลลา ปาห์ลาวี ได้ทำการฝัง ณ สุสานปาส์ซี กรุงปารีส ประเทศฝรั่งเศส โดยทำการฝังใกล้กับพระอัยยิกาฝ่ายพระมารดา (ยาย) คือ นางฟาริเดห์ ดีบา (ฆอตไบ) ท่ามกลางความโศกเศร้าเสียใจของบรรดาพระบรมวงศานุวงศ์ โดยมีผู้มาร่วมพิธีได้แก่ อดีตพระราชวงศ์ฝรั่งเศส รวมไปถึงนายเฟเดอริก มิตแตร์รองด์ (Frederic Mitterand) หลานของนายฟรองซัวส์ มิตแตร์รองด์ (Francois Mitterand) อดีตประธานาธิบดีของประเทศฝรั่งเศส ส่วนพระราชวงศ์อิหร่าน ได้แก่ จักรพรรดินีฟาราห์ ปาห์ลาวี พระมารดา, เจ้าชายเรซา ปาห์ลาวี มกุฎราชกุมารแห่งอิหร่าน, เจ้าหญิงฟาราห์นาซ ปาห์ลาวี และเจ้าชายอาลี เรซา ปาห์ลาวีที่ 2 และพระเชษฐภคินีต่างพระมารดาคือ เจ้าหญิงชาห์นาซ ปาห์ลาวี
การฮั้ว
การฮั้ว หรือภาษากฎหมายเรียก การสมยอม (collusion) คือ การตกลงกันระหว่างบุคคลสองฝ่ายหรือกว่านั้น ซึ่งบางครั้งเป็นการผิดกฎหมายหรือเป็นการลับ เพื่อจำกัดการแข่งขันอย่างเสรี โดยวิธีฉ้อฉล ชักนำให้สำคัญผิด หรือหลอกลวงเกี่ยวกับสิทธิตามกฎหมาย หรือเพื่อให้บรรลุวัตถุประสงค์ซึ่งกฎหมายห้ามไว้ โดยวิธีฉ้อฉลหรืออาศัยความได้เปรียบโดยไม่เป็นธรรม มักปรากฏในระหว่างกลุ่มองค์กรหรือบุคคลเมื่อแบ่งส่วนตลาด กำหนดราคา จำกัดการผลิต หรือจำกัดโอกาส วิธีฮั้วอาจรวมถึง การกำหนดค่าแรง การชักค่าจ้างไว้ หรือการแถลงเท็จซึ่งความสัมพันธ์ระหว่างผู้ฮั้วทั้งหลาย
คำ "ฮั้ว" ในภาษาไทย มาจากคำ "围" ในภาษาจีน ซึ่งอ่านว่า "เหวย์" (wéi) ในสำเนียงกลาง และหมายความว่า รวมหัวกัน
กินตะ
กินตะ หรือ กิงตะ สามารถหมายถึง
ฮันส์ ลิปเปอร์แฮย์
ฮันส์ ลิปเปอร์แฮย์ (Hans Lipperhey, ค.ศ. 1570 – กันยายน ค.ศ. 1619) เป็นผู้ผลิตเลนส์ ชาวดัตช์ และเป็นคนแรก ๆ ที่สร้าง กล้องโทรทรรศน์ขึ้นมา
ชีวประวัติ
ลิปเปอร์แฮย์เกิดที่ เมืองเวเซิล ประเทศเยอรมนี เขาย้ายไป มิดเดิลบืร์ค ในเนเธอร์แลนด์ และแต่งงานในปี ค.ศ. 1594 เขากลายเป็นพลเมืองที่นั่นในปี ค.ศ. 1602 และอาศัยอยู่ในมิดเดิลบืร์คไปจนตลอดชีวิต
ชื่อของเขาเคยเป็นที่รู้จักกันอย่างแพร่หลายในชื่อ Lippershey เนื่องจากการพิมพ์ผิดในปี 1831
ฆวน การ์ลอส บาเลรอน
ฆวน การ์ลอส บาเลรอน (Juan Carlos Valerón) เกิดเมื่อ วันที่ 17 มิถุนายน 1975 เป็นนักฟุตบอลชาวสเปน โดยเขาเล่นในตำแหน่งมิดฟิลด์ตัวทำเกมทีมชาติสเปนและ Deportivo La Coruna หรือฉายา Super Depor เขาได้เริ่มเล่นที่ทีมบ้านเกิดของเขากับสโมสร UD Las Palmas 1994-95 ลง 25 นัด ทำประตูได้ 7 ประตู ก่อนขยับสู่ทีมชุดใหญ่ในซีซั่นถัดมา 1995-97 ลง 54 นัด ทำประตูได้ 5 ประตู ก่อนจะย้ายไปที่สโมสร RCD Mallorca ในปี 1997-98 เขาสามารถพาทีมจบในอันดับที่ 5 และสามารถพาเข้ารอบสุดท้ายในของ Copa del Rey ซึ่งได้เข้าไปพบกับ FC Barcelona จบเกม เสมอ 1-1 ก่อนจะแพ้การดวลจุดโทษด้วยสกอร์ 4-6 บาเลรอนย้ายไปเล่นให้ แอต มาดริด รวมถึง ลา กอรุนญ่า ก่อนคืนสู่ UD Las Palmas  ซึ่งอยู่ในลีกเซกุนด้า ดิบิซิโอน (ลีกระดับดิวิชั่น 2) ในปี 2013 และพาทีมเลื่อนชั้นสำเร็จ ก่อนปิดฉากด้วยการเล่นในลีกสูงสุดในฤดูกาล 2015-16 ด้วยวัย 40 ปี
แหล่งข้อมูลอื่น
1975
แมนยูนิเวิร์สโมเดล 2012
นายแบบจักรวาล 2012 (Men Universe Model 2012) เป็นการจัดการประกวดนายแบบจักรวาลครั้งที่ 5 จัดขึ้นเมื่อวันที่ 12 กรกฎาคม พ.ศ. 2555 ณ ซานโตโดมิงโก, สาธารณรัฐโดมินิกัน ในปีนี้มีผู้เข้าประกวด 27 คน จากทั่วโลก โดยอีริก ฆิเมเนซ ซาบาเต จากสาธารณรัฐโดมินิกัน ครองตำแหน่งนายแบบจักรวาลประจำปีนี้
การฮั้วประมูล
การฮั้วประมูล หรือภาษากฎหมายเรียก การสมยอมในการเสนอราคา (bid rigging) เป็นการฮั้ว (collusion) รูปแบบหนึ่งซึ่งบุคคลหลายฝ่ายสมยอมกันเสนอราคาโดยไม่ได้ประสงค์จะเสนอเช่นนั้นจริง เพื่อช่วยให้บุคคลฝ่ายหนึ่งหลีกเลี่ยงการแข่งขัน ประเทศส่วนใหญ่ถือว่ากระทำเช่นนี้ผิดกฎหมาย การฮั้วประมูลยังเป็นการกำหนดราคาและการจัดสรรตลาดรูปแบบหนึ่งซึ่งมักกระทำกันเมื่อมีการประมูลราคา (call for bids)
การฮั้วประมูลมักเป็นผลร้ายต่อสภาพทางเศรษฐกิจของหน่วยงานที่จัดการประมูล และต่อสาธารณชนซึ่งต้องแบกรับค่าใช้จ่ายในฐานะที่เป็นผู้เสียภาษีหรือผู้บริโภคด้วย
ซลาตกอ ซาคอวิช
ซลาตกอ ซาคอวิช (Zlatko Zahovič; เกิดเมื่อวันที่ 1 กุมภาพันธ์ ค.ศ. 1971) เป็นอดีตนักฟุตบอลชาวสโลวีเนียในตำแหน่งกองกลางตัวรุก
ซาคอวิชสร้างชื่อเสียงให้เป็นที่รู้จักในยุโรปขณะที่เล่นในโปรตุเกสให้กับโปร์ตูและไบฟีกา เขาลงเล่นในปรีไมราลีกาทั้งสิ้น 246 นัด ยิงได้ 54 ประตู และมีช่วงสั้น ๆ ที่เขาย้ายไปเล่นในสเปนและกรีซ เขามีความโดดเด่นในด้านการทำประตู ถึงแม้ว่าเขาจะเล่นในตำแหน่งกองกลาง แต่เขาก็ทำประตูได้ถึง 11 ลูกจากการลงเล่น 32 นัดในยูฟ่าแชมเปียนส์ลีก และทำประตูได้ 35 ลูกจากการลงเล่น 80 นัดให้กับทีมชาติสโลวีเนีย
ซาคอวิชเป็นผู้เล่นที่ทำประตูให้กับทีมชาติสโลวีเนียมากที่สุด เขาเป็นส่วนหนึ่งของทีมชาติชุดที่ผ่านเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2000 และฟุตบอลโลก 2002
เกียรติประวัติ
พาร์ทีซาน
โปร์ตู
โอลิมเบียโกส
บาเลนเซีย
ไบฟีกา
Limbuš Pekre
แผนที่ธรณีวิทยาประเทศไทย
แผนที่ธรณีวิทยาประเทศไทย เป็นแผนที่ธรณีวิทยาครอบคลุมทุกพื้นที่ทั่วประเทศไทย จัดทำและปรับปรุงโดยกรมทรัพยากรธรณีตั้งแต่ในอดีตจนถึงปัจจุบัน ที่สังกัดอยู่กับกระทรวงทรัพยากรธรรมชาติและสิ่งแวดล้อม โดยแผนที่ที่นิยมคือ แผนที่ธรณีวิทยาประเทศไทย มาตราส่วน 1:50,000
ประวัติ
ในช่วงที่วงการวิชาการด้านธรณีวิทยาในประเทศไทยยังไม่เป็นที่แพร่หลาย และนักธรณีวิทยาในประเทศไทยยังกำลังคนน้อยและไม่มีประสบการณ์ในการทำแผนที่ธรณีวิทยามากนัก เนื่องจากสาขาวิชาธรณีวิทยาในขณะนั้น จัดว่าเป็นสาขาวิชาขาดแคลนและที่ไม่เป็นที่รู้จักแพร่หลายในประเทศไทยเรา กรมทรัพยากรธรณีจึงได้ว่าจ้างและได้รับการสนับสนุนจากชาวต่างชาติมาช่วยในการสำรวจและจัดทำแผนที่ธรณีวิทยา ซึ่งต่อมาแผนที่เหล่านั้นกลายเป็นมาตรฐานและแบบอย่างให้นักธรณีวิทยาของประเทศไทย และแผนที่ธรณีวิทยาประเทศไทยฉบับล่าสุดที่ได้รับการแก้ไข ปรับปรุง และตีพิมพ์ออกมาให้หน่วยงานราชการและประชาชนทั่วไปได้นำไปใช้ประโยชน์
แม้ว่าในขณะนี้กรมทรัพยากรธรณี กระทรวงทรัพยากรธรรมชาติและสิ่งแวดล้อม ได้พิมพ์เผยแพร่ แผนที่ธรณีวิทยาประเทศไทย มาตราส่วน 1:2,500,000 ออกมาแล้ว แต่หากพูดถึงแผนที่ธรณีวิทยาประเทศไทยในมาตราส่วนที่ใหญ่กว่านี้ ที่เป็นมาตราส่วนที่ได้รับความนิยมในการนำไปใช้มากที่สุด คือ มาตราส่วน 1:50,000 ซึ่งยังไม่ได้รับการสำรวจและจัดทำแผนที่ออกให้ครอบคลุมทั่วทุกระวางแผนที่
รายการแผนที่
รายการแผนที่ธรณีวิทยาประเทศไทย ได้แก่
การเข้าถึงข้อมูล
แผนที่ธรณีวิทยาประเทศไทย มาตราส่วน 1:2,500,000 ขนาดเท่าจริง สามารถซื้อได้ที่ กรมทรัพยากรธรณี กระทรวงทรัพยากรธรรมชาติและสิ่งแวดล้อม ในราคาประมาณชุดละ 100 บาท
ปลาหมอ (สกุล)
ปลาหมอ เป็นชื่อสกุลของปลาน้ำจืดในวงศ์ปลาหมอ (Anabantidae) ใช้ชื่อสกุลว่า Anabas (/อะ-นา-เบส/)
ลักษณะที่สำคัญของปลาในสกุลนี้คือ จุดเริ่มต้นของครีบหลังอยู่ด้านหน้าจุดเริ่มต้นของครีบอก และฐานของครีบหลังยาวกว่าฐานของครีบก้น มีฟันเป็นทรงกรวยลักษณะแหลมคม ไม่มีฟันที่เพดานปาก
มีขนาดโตเต็มที่ประมาณ 20 เซนติเมตร พบกระจายทั่วไปในภูมิภาคเอเชียอาคเนย์และฟิลิปปินส์
พบเพียง 2 ชนิดเท่านั้น คือ
นอกจากนี้แล้ว ปลาในสกุลนี้เดิมทียังเคยใช้เป็นชื่อสกุลของปลาในวงศ์เดียวกันนี้อีกหลายชนิดที่พบในทวีปแอฟริกา แต่ปัจจุบันนี้ได้กลายเป็นชื่อพ้องไปแล้ว ได้แก่
หีบวัตถุมงคล
หีบวัตถุมงคล (Reliquary) หรือบางครั้งก็เรียกว่า “หีบสักการะ” หรือคำในภาษาฝรั่งเศสว่า “châsse” ที่แปลว่า “หีบ” คือตู้ที่ใช้บรรจุวัตถุมงคล ที่อาจจะเป็นชิ้นส่วนจากร่างของนักบุญเช่นกระดูก ชิ้นเสื้อผ้า หรือสิ่งของที่เกี่ยวข้องกับนักบุญ หรือ บุคคลสำคัญทางศาสนา ความแท้ของสิ่งของดังกล่าวมักจะเป็นเรื่องที่โต้แย้งกัน คริสต์ศาสนสถานบางแห่งก็ระบุว่าต้องการเอกสารที่พิสูจน์ประวัติความเป็นเจ้าของ
ลักษณะรูปทรงและประวัติ
“Philatory” เป็นหีบวัตถุมงคลแบบใสที่ออกแบบเพื่อให้เห็นกระดูกหรือวัตถุมงคลของนักบุญที่บรรจุอยู่ภายใน หีบวัตถุมงคลอีกแบบหนึ่งเรียกว่า “แป้นมอนสแทรนซ์” (monstrance) ซึ่งก็เป็นอีกแบบหนึ่งที่สามารถมองเห็นสิ่งของที่บรรจุอยู่ภายในได้
เป็นที่ทราบกันมานานแล้วว่าวัตถุมงคลมีความสำคัญต่อทั้งผู้นับถือศาสนาฮินดู และ ศาสนาพุทธ  ในวัฒนธรรมของทั้งสองศาสนาวัตถุมงคลมักจะบรรจุไว้ในเจดีย์หรือวัด เพื่อให้ผู้ศรัทธาสามารถเดินทางมาทำการจาริกแสวงบุญได้
ในแอฟริกาตะวันตกสิ่งบรรจุวัตถุมงคลที่ใช้ในธรรมเนียม Bwete จะประกอบด้วยสิ่งของที่ถือว่าขลัง หรือ กระดูกของบรรพบุรุษ และมาจะมีรูปผู้พิทักษ์อยู่ด้วย
การใช้สิ่งบรรจุวัตถุมงคลกลายมาเป็นสิ่งสำคัญในธรรมเนียมของผู้นับถือคริสต์ศาสนามาตั้งแต่คริสต์ศตวรรษที่ 4 วัตถุมงคลสักการะกันในคริสต์ศาสนสถานของนิกายโอเรียนทัลออร์โธด็อกซ์, อีสเติร์นออร์โธด็อกซ์, โรมันคาทอลิก และบางครั้งก็ในนิกายอังกลิคันด้วย ตู้หรือหีบวัตถุมงคลเป็นสิ่งที่ใช้ป้องกันและใช้แสดงวัตถุมงคลที่เชื่อกันว่าเป็นสิ่งที่ได้รับพรจากอำนาจศักดิ์สิทธิ์ของพระเจ้าให้มีพลังปาฏิหาริย์ สิ่งที่ใช้บรรจุวัตถุมงคลมีด้วยกันหลายขนาดตั้งแต่เป็นจี้หรือแหวนไปจนถึงหีบที่มีลักษณะคลายหีบศพอย่างง่าย ๆ ไปจนถึงสิ่งที่ตกแต่งอย่างวิจิตร สิ่งที่ใช้บรรจุวัตถุมงคลหลายชิ้นออกแบบเพื่อการขนย้ายได้ง่าย หรือ ใช้ในการตั้งแสดงให้สาธารณชนทำการสักการะได้ หรือ ใช้ในการแห่ในกระบวนพิธีทางศาสนาในวันสมโภชน์นักบุญหรือวันสำคัญทางศาสนา นักแสวงบุญก็มักจะนิยมมาทำการสักการะวัตถุมงคลที่อาจจะทำโดยการก้มหรือจูบวัตถุมงคล
สิ่งที่ใช้บรรจุวัตถุมงคลในสมัยแรกโดยทั่วไปจะเป็นกล่องที่อาจจะเป็นแบบเรียบง่ายหรือมีลักษณะคล้ายสิ่งก่อสร้าง (ตามทรงคริสต์ศาสนสถาน) ที่เรียกกันว่า “หีบสักการะ” หรือ “chasses” สัตยกางเขน (True Cross) เป็นวัตถุมงคลเป็นที่นิยมกันในคริสต์ศตวรรษที่ 9 เป็นต้นมาและมาจะบรรจุในสิ่งที่เป็นทรงกางเขนที่ทำด้วยเงินหรือทอง ตกแต่งด้วยเอนาเมลและอัญมณี ตั้งแต่ปลายคริสต์ศตวรรษที่ 10 หีบบรรจุวัตถุมงคลทรงเดียวกันกับวัตถุที่แสดงกลายมาเป็นสิ่งที่นิยมทำกัน เช่นพระเศียรของสมเด็จพระสันตะปาปาอเล็กซานเดอร์ที่ 1 ก็ได้รับการบรรจุในกล่องที่เป็นทรงศีรษะ ในทำนองเดียวกันกระดูกของนักบุญก็มักจะบรรจุในกล่องที่เป็นทรงเดียวกับส่วนของกระดูกที่แสดง เช่น เท้า หรือ มือเป็นต้น
ในปลายยุคกลางก็มีการเริ่มใช้ “แป้นมอนสแทรนซ์” ที่แสดงวัตถุมงคลในผอบแก้วที่ตั้งบนท่อนโลหะ ในช่วงเดียวกันนี้ก็เริ่มมีที่บรรจุวัตถุมงคลที่เป็นเพชรพลอยที่ใช้บรรจุวัตถุมงคลขนาดเล็กเช่นหนามศักดิ์สิทธิ์จากมงกุฎหนาม
ตั้งแต่คริสต์ศตวรรษที่ 16 นักปฏิรูปเช่นมาร์ติน ลูเทอร์เป็นปฏิปักษ์ต่อการสักการะวัตถุมงคล เพราะวัตถุดังกล่าวไม่มีเครื่องพิสูจน์ได้ว่าเป็นสิ่งของที่แท้จริงตามที่กล่าว วัตถุมงคลหลายชิ้นโดยเฉพาะทางตอนเหนือของยุโรปถูกทำลายโดยกลุ่มคาลวินหรือผู้สนับสนุนระหว่างการปฏิรูปศาสนาของนิกาย โปรเตสแตนต์ บางชิ้นก็ถูกหลอมหรือถอดออกเพื่อเอาอัญมณีที่บรรจุอยู่ภายในหรือใช้ตกแต่ง แต่กระนั้นการสร้างสิ่งบรรจุวัตถุมงคลก็ยังคงทำกันอยู่จนกระทั่งในปัจจุบันนี้ โดยเฉพาะสำหรับประเทศที่นับถือนิกายโรมันคาทอลิกและอีสเติร์นออร์โธด็อกซ์
สโคกลันด์
สโคกลันด์ (Schokland) เป็นอดีตเกาะในเซยเดอร์เซในเทศบาลโนร์โตสต์โปลเดอร์ สโคกลันด์เป็นผืนดินพรุที่ยืดยาวที่หมดสภาพความเป็นเกาะหลังโนร์โตสต์โปลเดอร์ได้ผืนดินคืนจากทะเลใน ค.ศ. 1942 ในปัจจุบันเป็นส่วนหนึ่งของแผ่นดินที่ระบายน้ำออกที่ยกสูงขึ้นเล็กน้อยและยังหลงเหลือคันกั้นน้ำบางส่วนบริเวณมิดเดิลบืร์ต ในวันที่ 1 เมษายน ค.ศ. 2014 มีผู้อยู่อาศัยบนนี้ 8 คน แต่สำนักงานสถิติเนเธอร์แลนด์รายงานว่ามีผู้อยู่อาศัยอยู่ 5 คน
ประวัติ
สถานที่นี้เคยมีมนุษย์ไปตั้งถิ่นฐาน แต่ต่อมาก็ถูกทิ้งร้างไปเพราะน้ำทะเลท่วมขึ้นมา จึงต้องอพยพผู้คนออกใน ค.ศ. 1859 แต่หลังจากระบายน้ำออกจากบริเวณเซยเดอร์เซตั้งแต่ช่วง ค.ศ. 1940 พื้นที่นี้ก็กลายเป็นส่วนหนึ่งของที่ดินที่ระบายน้ำออกไป สโคกลันด์มีร่องรอยของชุมชนมนุษย์ที่เก่าแก่ถึงสมัยก่อนประวัติศาสตร์ เป็นสัญลักษณ์ของการต่อสู้อย่างกล้าหาญและยาวนานของชาวดัตช์ที่จะเอาชนะน้ำซึ่งล้อมรอบเข้ามา
สะพานมหัศจรรย์
สะพานมหัศจรรย์ (Bridge to Terabithia) เป็นภาพยนตร์แนวดราม่าผจญภัยแฟนตาซีจากประเทศสหรัฐอเมริกา กำกับโดย เกเบอร์ ซูโป เข้าฉายครั้งแรกเมื่อวันที่ 15 มีนาคม พ.ศ. 2550 ความยาว 96 นาที จัดจำหน่ายโดย บริษัท มงคลเมเจอร์ (ประเทศไทย) นำแสดงโดย จอช ฮัทเชอร์สัน แอนนาโซเฟีย ร็อบ โรเบิร์ต แพททริค โดยภาพยนตร์เรื่องนี้ถูกสร้างขึ้นมาจากนวนิยาย เขียนโดยนักเขียนชาวอเมริกัน แคเทอรีน แพเทอร์สัน
เนื้อเรื่อง
เรื่องราวความมหัศจรรย์เริ่มจาก “เจส” และ “เลสลี่” เด็กชายเก่งศิลป์กับเด็กหญิงนักเรียนใหม่ได้มาเป็นเพื่อนรักกัน และทั้งคู่ได้ค้นพบดินแดนอันอัศจรรย์สุดคณานับ ดินแดนที่เรียกขานว่า “Terabithia” ที่ทีราบิเตีย ต้นไม้จะเดินได้ แมลงจะรบได้ ยักษ์จะปกป้อง อินทรีจะพิฆาต ทุกสิ่งทุกอย่างสามารถเป็นไปได้ เพียงหลับตา แล้วเปิดใจ ในดินแดนทีราบิเตียนี้เอง ที่บังเกิดสิ่งไม่คาดคิดเกินกว่าที่คนทั่วไปจะจินตนาการได้
วัลเทอร์ ฟ็อน ไรเชอเนา
วัลเทอร์ คาร์ล แอ็นสท์ เอากุสท์ ฟ็อน ไรเชอเนา (Walter Karl Ernst August von Reichenau) เป็นจอมพลแห่งกองทัพบกของนาซีเยอรมนีในช่วงสงครามโลกครั้งที่สอง ไรเชอเนาคอยบัญชาการต่อกองทัพที่หก ในช่วงการบุกครองเบลเยียมและฝรั่งเศส ในช่วงปฏิบัติการบาร์บาร็อสซา การบุกครองสหภาพโซเวียต เขายังคงคอยบัญชาการกองทัพที่ 6 ในฐานะส่วนหนึ่งของกองทัพกลุ่มใต้ในการเข้ายึดครองยูเครนและรุกเข้าลึกภายในรัสเซีย
ในขณะที่บัญชาการกองทัพที่ 6 ในช่วงปฏิบัติการบาร์บาร็อสซา ค.ศ. 1941 เขาได้ออกคำสั่งความรุนแรง(Severity Order)ซึ่งเป็นที่ฉาวโฉ่ ซึ่งเปิดทางให้ทหารเยอรมันทำการสังหารพลเรือนชาวยิวบนแนวรบด้านตะวันออก ทหารของไรเชอเนาได้ร่วมมือกับหน่วยไอน์ซัทซ์กรุพเพินแห่งเอ็สเอ็ส ในการสังหารหมู่ชาวยิวมากกว่า 33,000 คนที่บาบึนยาร์ และให้ความช่วยเหลือในการก่ออาชญากรรมต่อมนุษยชาติอื่น ๆ ที่เกิดขึ้นในพื้นที่ภายใต้บังคับบัญชาของเขาในช่วงฮอโลคอสต์
18841942
เลนส์บาง
-	เลนส์นูน คือ เลนส์ที่มีตรงกลางหนากว่าตรงขอบเสมอ เมื่อลำแสงส่องขนานเข้าหาเลนส์จะทำให้รังสีตีบเข้าหากัน และตัดกัน ที่จุดโฟกัสจริง (Real focus)
-	เลนส์เว้า คือ เลนส์ที่มีตรงกลางบางกว่าตรงขอบเสมอ เมื่อลำแสงส่องขนานเข้าหาเลนส์ทำให้รังสีถ่างออกจากกัน ละจะไปตัดกันที่จุดโฟกัสเสมือน (Virtual focus)
ส่วนประกอบที่สำคัญของเลนส์
- แกนมุขสำคัญ (Principle Axis) ของเลนส์ คือเส้นตรงที่ลากผ่านจุดศูนย์กลางความโค้ง
- จุดโฟกัสของเลนส์นูน (Principle Focus ,จุด F) คือ จุดที่รังสีขนานเดิมตีบไปตัดกัน
– Optical Center ของเลนส์ (จุด O) คือ จุดที่อยู่บนแกนมุขสำคัญ ซึ่งรังสีเมื่อผ่านเข้าเลนส์และผ่านจุดนี้แล้ว แสงที่ผ่านออกมาจะมีแนวขนานกับรังสีเดิม
– จุดโฟกัสจริง เป็นจุดที่อยู่บนแกนมุขสำคัญของเลนส์นูน ลำแสงขนานเมื่อผ่านเลนส์นูนจะหักเหไปตัดกันจริงที่จุดโฟกัส ซึ่งอยู่ในด้านตรงข้ามกับวัตถุ
– จุดโฟกัสเสมือน เป็นจุดที่อยู่บนแกนมุขสำคัญของเลนส์เว้า ลำแสงขนานเมื่อผ่านเลนส์เว้าจะหักเหออกจากกัน โดยมีแนวรังสีเสมือนไปตัดกันที่จุดโฟกัสเสมือน ซึ่งอยู่ด้านเดียวกับวัตถุ
– ความยาวโฟกัส (f) คือ ระยะจากจุดโฟกัสถึงจุด Optical Center ดังรูปด้านบน
วิธีเขียนทางเดินแสงเพื่อหาตำแหน่งภาพของวัตถุ ของเลนส์ทั้งสอง
1. จากวัตถุลากรังสีขนานกับแกนมุขสำคัญ ตกกระทบกับเลนส์ แล้วหักเหผ่านจุดโฟกัส
2. จากวัตถุลากรังสีผ่านจุด Optical Center แล้วต่อรังสีให้ตัดกับรังสีในขั้นตอนแรกตำแหน่งที่รังสีตัดกัน
ภาพที่เกิดจากการวางวัตถุ ณ ตำแหน่งต่าง ๆ ของเลนส์นูน
-ถ้าวัตถุอยู่ที่ตำแหน่งที่ไกลมากหรือระยะอนันต์ จะได้ภาพจริงมีขนาดเป็นจุดอยู่ที่จุดโฟกัส
-ถ้าวัตถุอยู่ห่างมากกว่าจุดศูนย์กลางความโค้ง แต่ไม่ถึงระยะอนันต์ จะเกิดภาพจริงหัวกลับ ขนาดเล็กกว่าวัตถุ อยู่ระหว่างจุด F และ ซึ่งอยู่คนละด้านกับวัตถุ
-ถ้าวัตถุอยู่ที่จุด C จะเกิดภาพจริงหัวกลับที่ตำแหน่ง ขนาดเท่ากับวัตถุ และอยู่คนละด้านกลับวัตถุ
-ถ้าวัตถุอยู่ที่จุด F จะทำให้เกิดภาพที่ระยะอนันต์ เพราะรังสีแสงที่ออกมาจะเป็นรังสีแสงขนาน
-ถ้าวัตถุอยู่ระหว่างจุด F กับจุด O จะพบว่ารังสีรังสีที่ผ่านเลนส์มีการเบนออก และเมื่อเราต่อแนวรังสีที่หักเหผ่านเลนส์ จะพบว่าเกิดภาพเสมือนขนาดขยาย หัวตั้งอยู่ด้านเดียวกับวัตถุ
ข้อสังเกต
1. ภาพของเลนส์นูน มีลักษณะเดียวกับการให้ภาพของกระจกเว้า คือเลนส์จะให้ทั้งภาพจริงและภาพเสมือน
2. การเกิดภาพของเลนส์เว้า จะเหมือนกับการเกิดภาพของกระจกนูน คือ จะให้ภาพเสมือน หัวตั้ง และมีขนาดเล็กกว่าวัตถุเสมอ
3. สำหรับเลนส์ การที่จะรู้ว่าปริมาณใดเป็นปริมาณจริงหรือเสมือนนั้น ดูได้จากตำแหน่งของปริมาณต่าง ๆ คือ ถ้าปริมาณนั้นมีตำแหน่งอยู่คนละด้านกับวัตถุ ก็ถือว่าเป็นปริมาณจริง แต่ถ้าปริมาณนั้นมีตำแหน่งอยู่ด้านเดียวกับวัตถุ ก็ให้ถือว่าเป็นปริมาณเสมือน
4.ภาพจากเลนส์นูน จะมีทั้งภาพจริงและภาพเสมือน
5. ภาพจากเลนส์เว้ามีแต่ภาพเสมือนขนาดเล็กกว่าวัตถุ ดังรูป ต่อไปนี้
อ้างอิง
http://ikaen2520.wordpress.com/1-%E0%B8%9F%E0%B8%B4%E0%B8%AA%E0%B8%B4%E0%B8%81%E0%B8%AA%E0%B9%8C%E0%B8%A1-4/%E0%B8%81%E0%B8%B2%E0%B8%A3%E0%B9%80%E0%B8%84%E0%B8%A5%E0%B8%B7%E0%B9%88%E0%B8%AD%E0%B8%99%E0%B8%97%E0%B8%B5%E0%B9%88/
http://orapanwaipan.wordpress.com/%E0%B9%80%E0%B8%81%E0%B8%B5%E0%B9%88%E0%B8%A2%E0%B8%A7%E0%B8%81%E0%B8%B1%E0%B8%9A/%E0%B9%80%E0%B8%AA%E0%B8%B5%E0%B8%A2%E0%B8%87/%E0%B9%81%E0%B8%AA%E0%B8%87%E0%B9%81%E0%B8%A5%E0%B8%B0%E0%B8%97%E0%B8%B1%E0%B8%A8%E0%B8%99%E0%B8%AD%E0%B8%B8%E0%B8%9B%E0%B8%81%E0%B8%A3%E0%B8%93%E0%B9%8C/%E0%B9%80%E0%B8%A5%E0%B8%99%E0%B8%AA%E0%B9%8C%E0%B8%9A%E0%B8%B2%E0%B8%87-%E0%B9%81%E0%B8%A5%E0%B8%B0%E0%B8%9B%E0%B8%A3%E0%B8%B2%E0%B8%81%E0%B8%8F%E0%B8%81%E0%B8%B2%E0%B8%A3%E0%B8%93%E0%B9%8C%E0%B8%82/
ไฟฟ์เซคันส์ออฟซัมเมอร์
ไฟฟ์เซคันด์สออฟซัมเมอร์ เป็นวงดนตรีป็อปร็อก/ป็อปพังก์จากซิดนีย์, ออสเตรเลีย   ตั้งขึ้นในค.ศ. 2011 โดยสมาชิก 4 คน ได้แก่ ลุค เฮมมิงก์ส (Luke Hemmings) (ร้องนำ, กีต้าร์), ไมเคิล คลิฟฟอร์ด (Michael Clifford) (กีต้าร์, ร้อง), คาลัม ฮูด (Calum Hood) (กีต้าร์เบส, ร้อง) และ แอชตัน เออร์วิน (Ashton Irwin) (กลอง, ร้อง) โดยเริ่มต้นจากการโพสต์วิดีโอคัพเวอร์เพลงของนักร้องชื่อดังต่างๆและเพลงที่เขียนเองบนเว็บไซต์ยูทูป ต่อมาเป็นที่รู้จักมากขึ้นจากการร่วมทัวร์คอนเสิร์ต Take Me Home Tour กับวันไดเรกชันในค.ศ. 2013
ไฟฟ์เซคันด์สออฟซัมเมอร์เริ่มมีชื่อเสียงอย่างกว้างขวางหลังเปิดตัวซิงเกิล She Looks So Perfect ในระดับสากลกับค่ายแคปิตอลเรเคิดส์ในเดือนกุมภาพันธ์ ค.ศ. 2014 โดยขึ้นชาร์ตที่อันดับสูงสุดในออสเตรเลีย, นิวซีแลนด์, ไอร์แลนด์, สกอตแลนด์ และสหราชอาณาจักร รวมถึงอันดับสูงสุดบนชาร์ตไอจูนส์ใน 49 ประเทศ ตามด้วยอัลบั้มแรก 5 Seconds of Summer ซึ่งออกวางจำหน่ายในเดือนมิถุนายน ค.ศ. 2014 และสามารถขึ้นทำอันดับสูงสุดบนชาร์ตของ 13 ประเทศ รวมถึงอันดับสูงสุดบนชาร์ตไอจูนส์ใน 71 ประเทศ จากนั้น อัลบั้มบันทึกการแสดงสด LiveSOS ก็เริ่มออกวางจำหน่ายในเดือนธันวาคมของปีเดียวกัน
ค.ศ. 2011–2012: ก่อตั้งวง และผลงานในช่วงแรก
ไฟฟ์เซคันด์สออฟซัมเมอร์ก่อตั้งขึ้นในเดือนเมษายน ค.ศ. 2011 เมื่อสมาชิก 3 คนซึ่งมาจากโรงเรียนเดียวกัน ได้แก่ ลุค เฮมมิงก์ส, ไมเคิล คลิฟฟอร์ด และ คาลัม ฮูด รวมตัวกันตามข้อเสนอของไมเคิลเพื่อโพสต์วิดีโอคัพเวอร์เพลงต่างๆบนช่องยูทูปของลุค ซึ่งช่องยูทูปนี้เดิมถูกใช้โพสต์คัพเวอร์เดี่ยวของเขาเอง วิดีโอแรกของลุคซึ่งคัพเวอร์เพลง Please Don't Go ของ Mike Posner ถูกโพสต์เมื่อวันที่ 3 กุมภาพันธ์ ค.ศ. 2011 จากนั้นในเดือนธันวาคมของปีเดียวกัน สมาชิกทั้ง 3 คนก็ได้ติดต่อแอชตัน เออร์วิน ผ่านทางเฟซบุ๊กเพื่อมาเป็นมือกลองในคอนเสิร์ตครั้งแรกของพวกเขาในวันที่ 3 ธันวาคม ค.ศ. 2011 แอชตันได้เข้าเป็นสมาชิกหลักหลังจบคอนเสิร์ตนั้น คัพเวอร์แรกที่มีสมาชิกครบ คือ เพลง Teenage Dirtbag ของ Wheatus ถูกโพสต์เมื่อวันที่ 16 ธันวาคม ค.ศ. 2011
หลังจากโพสต์วิดีโอคัพเวอร์ไปจำนวนหนึ่ง ทางวงก็ได้ปล่อยอีพีแรก Unplugged กับค่าย Sony ATV Music Publishing ในออสเตรเลียและนิวซีแลนด์เมื่อวันที่ 26 มิถุนายน ค.ศ. 2012 โดยไม่มีการประชาสัมพันธ์อื่นนอกเหนือจากทวิตเตอร์และเฟซบุ๊กเลย แต่ก็สามารถทำขึ้นชาร์ตไอจูนส์ได้ถึงอันดับที่ 3 ในออสเตรเลีย และอันดับที่ 20 ในนิวซีแลนด์และสวีเดน ไฟฟ์เซคันด์สออฟซัมเมอร์ใช้เวลาครึ่งหลังของปีนั้นไปกับการเขียนเพลงร่วมกับศิลปินมากมาย เช่น Christian Lo Russo และ Joel Chapman จากวง Amy Meredith, Roy Stride จากวง Scouting for Girls, Nick Hodgson จากวง Kaiser Chiefs, วง McFly และ วง Busted เป็นต้น อีพีที่สอง Somewhere New ออกวางจำหน่ายในออสเตรเลียและนิวซีแลนด์เมื่อวันที่ 7 ธันวาคม ค.ศ. 2012
ในระหว่างนั้น จำนวนแฟนคลับของพวกเขาก็ได้เพิ่มขึ้นอย่างกะทันหัน เมื่อสมาชิกจากวงบอยด์แบนด์วันไดเรกชัน ลูอี ทอมลินสัน ได้โพสต์ลิงก์วิดีโอเพลง Gotta Get Out จากอีพี Unplugged ทางทวิตเตอร์พร้อมกับข้อความระบุว่า ตนเองเป็นแฟนคลับของวงนี้มาพักหนึ่งแล้ว ไฟฟ์เซคันด์สออฟซัมเมอร์เป็นที่รู้จักมากขึ้นอีก เมื่อไนออล ฮอแรน สมาชิกอีกคนจากวันไดเรกชัน ได้โพสต์ลิงก์มิวสิกวิดีโอสำหรับซิงเกิล Out of My Limit จากอีพี Somewhere New ทางทวิตเตอร์ ในเดือนพฤศจิกายน ค.ศ. 2012 ส่งผลให้วิดีโอดังกล่าวทำยอดวิวได้มากถึง 1 แสนวิวภายใน 24 ชั่วโมงแรก
ค.ศ. 2013–2015: อัลบั้ม 5 Seconds of Summer และ LiveSOS
วันที่ 14 กุมภาพันธ์ ค.ศ. 2013 มีการยืนยันว่าไฟฟ์เซคันด์สออฟซัมเมอร์จะร่วมทัวร์คอนเสิร์ต Take Me Home Tour กับวันไดเรกชันทั้งในสหราชอาณาจักร, สหรัฐอเมริกา, ออสเตรเลีย และ นิวซีแลนด์ และระหว่างพักจากทัวร์นี้ก็จะมีทัวร์คอนเสิร์ตของตัวเองที่ออสเตรเลียด้วย โดยบัตรคอนเสิร์ตทุกรอบขายหมดภายในไม่กี่นาที จากนั้นในเดือนพฤศจิกายนของปีเดียวกัน ไฟฟ์เซคันด์สออฟซัมเมอร์ก็ได้เซ็นสัญญากับค่ายแคปิตอลเรเคิดส์ และทีมงานผู้จัดการ Modest Management ซึ่งเป็นผู้จัดการทีมเดียวกันกับของวันไดเรกชัน
ณ จุดนี้เองที่ความเชื่อมโยงระหว่างทั้งสองวงส่งผลให้สื่อเริ่มนำเสนอไฟฟ์เซคันด์สออฟซัมเมอร์ในฐานะบอยแบนด์    และ "วันไดเรกชันรุ่นต่อไป"  โดยสมาชิกในวงได้ออกมายืนยันว่าแม้แฟนคลับส่วนใหญ่จะอยู่ในกลุ่มวัยรุ่นหญิง พวกเขาก็แตกต่างจากวันไดเรกชันอย่างเห็นได้ชัด และไฟฟ์เซคันด์สออฟซัมเมอร์ก็จัดว่าเป็นเพียงวงดนตรีเท่านั้น เนื่องจากบอยแบนด์จะร้องและเต้นเพียงอย่างเดียว สมาชิกบางคนอาจเล่นดนตรีและ/หรือเขียนเพลงเป็นบางครั้งแต่จะไม่ได้ทำเป็นหลัก ส่วนไฟฟ์เซคันด์สออฟซัมเมอร์ร้อง เล่นดนตรี และเขียนเพลงเอง ไม่ได้เต้นแต่อย่างใด
วันที่ 5 กุมภาพันธ์ ค.ศ. 2014 ไฟฟ์เซคันด์สออฟซัมเมอร์ได้เปิดให้พรีออเดอร์ซิงเกิล She Looks So Perfect ทางไอจูนส์ในระดับสากล ก่อนออกวางจำหน่ายในวันที่ 21 กุมภาพันธ์ ซึ่งซิงเกิลนี้ถือเป็นผลงานแรกกับค่ายเพลงใหญ่ โดยสามารถทำอันดับสูงสุดบนชาร์ตไอจูนส์ได้ใน 39 ประเทศภายใน 2 วันแรกที่เปิดให้พรีออเดอร์ ก่อนจะเพิ่มขึ้นเป็น 49 ประเทศในเวลาต่อมา และยังขึ้นทำอันดับสูงสุดบนชาร์ตของออสเตรเลีย, นิวซีแลนด์, ไอร์แลนด์, สกอตแลนด์ และสหราชอาณาจักร รวมถึงได้รับรางวัลแผ่นเสียงระดับทริเปิลแพลทินัมในออสเตรเลีย ระดับแพลทินัมในนิวซีแลนด์ และระดับทองคำในแคนาดา, อิตาลี และสหราชอาณาจักรอีกด้วย
หนึ่งเดือนถัดจากนั้น มีการยืนยันว่าไฟฟ์เซคันด์สออฟซัมเมอร์จะออกทัวร์กับวันไดเรกชันอีกครั้งในทัวร์คอนเสิร์ต Where We Are Tour ทั้งในสหรัฐอเมริกา, แคนาดา, สหราชอาณาจักร และยุโรป
วันที่ 9 พฤษภาคม ค.ศ. 2014 ซิงเกิลที่สองของพวกเขา Don't Stop ออกวางจำหน่าย โดยสามารถทำอันดับสูงสุดบนชาร์ตของ 4 ประเทศ และติด 10 อันดับแรกในอีก 8 ประเทศ รวมถึงได้รับรางวัลแผ่นเสียงระดับทองคำในออสเตรเลีย และระดับเงินในสหราชอาณาจักรด้วย
ไม่กี่วันต่อมา ทางวงได้ประกาศว่า อัลบั้มแรกของพวกเขาซึ่งตั้งชื่อตามชื่อวง 5 Seconds of Summer จะออกวางจำหน่ายในวันที่ 27 มิถุนายน ค.ศ. 2014 ซึ่งในอัลบั้มนี้จะมีทั้งเพลงที่ถูกแต่งไว้นานแล้ว เช่น Good Girls, Beside You และ Heartbreak Girl เพลงที่ถูกแต่งขึ้นมาใหม่ร่วมกับศิลปินอื่น เช่น Kiss Me Kiss Me, Everything I Didn't Say, End Up Here และ Long Way Home และเพลงที่พวกเขาไม่ได้แต่งเอง คือ Amnesia (แต่งโดยคู่ดูโอป็อปร็อก The Madden Brothers) รวมถึงยังได้ John Feldmann ซึ่งเคยทำงานกับวงดนตรีแนวป็อปพังก์และออลเทอร์นาทิฟร็อกหลายครั้งมาเป็นโปรดิวเซอร์ให้ด้วย  โดยสามารถทำอันดับสูงสุดบนชาร์ตไอจูนส์ใน 71 ประเทศ อันดับสูงสุดบนชาร์ตของ 13 ประเทศ และติด 10 อันดับแรกในอีก 26 ประเทศ นอกจากนี้ยังขึ้นทำอันดับสูงสุดบนชาร์ตของนิตยสารบิลบอร์ด รวมถึงได้รับรางวัลแผ่นเสียงระดับแพลทินัมในออสเตรเลีย และบราซิล และระดับทองคำในอีก 10 ประเทศอีกด้วย
หลังจากปล่อยอัลบั้มออกไปไม่นาน ซิงเกิลที่สามและสี่ Amnesia  และ Good Girls ก็ออกวางจำหน่ายตามลำดับ ตามมาด้วยอัลบั้มบันทึกการแสดงสด LiveSOS ซึ่งออกวางจำหน่ายในวันที่ 15 ธันวาคม ค.ศ. 2014
วันที่ 13 กุมภาพันธ์ ค.ศ. 2015 มีการยืนยันว่า ไฟฟ์เซคันด์สออฟซัมเมอร์จะร่วมทัวร์กับวันไดเรกชันเป็นครั้งที่สามในทัวร์คอนเสิร์ต On The Road Agian Tour ในญี่ปุ่น โดยหลังจากนั้นพวกเขาก็จะมีคอนเสิร์ตของตัวเองในโตเกียวด้วยเช่นกัน
ค.ศ. 2018: อัลบั้ม Youngblood
สตูดิโออัลบั้มชุดที่ 3 กับแคปิตอลเรเคิดส์ โดยทางวงประกาศการเปิดตัวอัลบั้มบน Twitter ในวันที่ 9 เมษายน และเปิดตัวและวางจำหน่ายอย่างเป็นทางการเมื่อ 15 มิถุนายน 2018
ก่อนที่อัลบั้มนี้จะถูกวางจำหน่าย ทางวงมีซิงเกิล 2 ซิงเกิล คือ Want You Back ถูกประกาศอย่างเป็นทางการเมื่อวันที่ 19 กุมภาพันธ์ 2018 พร้อมกับ Single Cover Art และเปิดตัวในฐานะซิงเกิลแรกของอัลบั้มเมื่อ 22 กุมภาพันธ์ 2018 ซึ่งซิงเกิลนี้แต่งขึ้นโดยสมาชิกของวงร่วมกับ Asia Whiteacre, Jacob Kasher Hindlin, Steve Mac และ Andrew Goldstein และซิงเกิลที่ 2 ชื่อเดียวกับอัลบั้ม คือ Youngblood ถูกเปิดตัวครั้งแรกในฐานะซิงเกิลโปรโมทอัลบั้ม เมื่อ 12 เมษายน 2018 เปิดตัวเมื่อ 19 เมษายน 2018 และเปิดตัวที่อเมริกาเมื่อ 22 พฤษภาคม 2018
ไฮออร์เฮย์เรเคิดส์
ไฮออร์เฮย์เรเคิดส์เป็นค่ายเพลงที่ไฟฟ์เซคันด์สออฟซัมเมอร์ตั้งขึ้นร่วมกับแคปิตอลเรเคิดส์เมื่อวันที่ 27 มกราคม ค.ศ. 2014 ซึ่งตั้งชื่อตามผลโหวตจากแฟนคลับทางทวิตเตอร์ โดยนอกจากพวกเขาจะออกผลงานในค่ายนี้เองแล้ว จะยังมีการเซ็นสัญญาให้กับวงอื่นด้วย
วันที่ 24 มีนาคม ค.ศ. 2015 ทางค่ายได้เซ็นสัญญากับวงป็อปร็อกสัญชาติอเมริกัน เฮย์ไวโอเลต
แนวเพลง และอิทธิพลทางดนตรี
แนวดนตรีของไฟฟ์เซคันด์สออฟซัมเมอร์นั้นถูกอธิบายไว้ว่าเป็นป็อปพังก์ และป็อปร็อก โดยพวกเขาระบุว่าได้รับอิทธิพลทางดนตรีจากวงเช่น McFly, Blink-182, All Time Low, Good Charlotte, Boys Like Girls, Mayday Parade, Green Day, และ Busted เสียส่วนใหญ่
สโมสรฟุตบอลปีเตอร์โบโรยูไนเต็ด
สโมสรฟุตบอลปีเตอร์โบโรยูไนเต็ด เป็นสโมสรฟุตบอลอาชีพ ตั้งอยู่ที่ปีเตอร์โบโร เทศมณฑลเคมบริดจ์เชอร์ ประเทศอังกฤษ ปัจจุบันลงเล่นในลีกวัน ลีกระดับที่สามของอังกฤษ
ปีเตอร์โบโรยูไนเต็ด ก่อตั้งในปี ค.ศ. 1934 และเคยลงเล่นในอดีตมิดแลนด์ลีก ซึ่งพวกเขาคว้าได้ 6 สมัย ต่อมาได้เข้าร่วมฟุตบอลลีกในปี ค.ศ. 1960 สนามเหย้าของสโมสรคือสนามกีฬาลอนดอนโรด หรือเรียกตามชื่อผู้สนับสนุนคือ อาแบ็กซ์สเตเดียม ฉายาของสโมสรคือ เดอะพัช. พวกเขาตกชั้นจากแชมเปียนชิปในวันสุดท้ายของฤดูกาล 2012–13 ทำให้ต้องลงมาเล่นในลีกวัน อันดับที่สูงที่สุดของสโมสรคืออันดับที่ 10 ในแชมเปียนชิป ปีเตอร์โบโรคว้าแชมป์ฟุตบอลลีกโทรฟี ฤดูกาล 2013–14 ด้วยการเอาชนะเชสเตอร์ฟีลด์ 3–1 ในนัดชิงชนะเลิศที่สนามกีฬาเวมบลีย์ เมื่อเดือนมีนาคม ค.ศ. 2014
รายนามบุคคลสำคัญจากโรงเรียนวัดบวรนิเวศ
นักวิชาการ
เอกมล อรรถกมล อาจารย์พิเศษภาควิชาออกแบบเครื่องแต่งกาย คณะมัณฑนศิลป์ มหาวิทยาลัยศิลปากร
ฟาร์มจระเข้
ฟาร์มจระเข้ เป็นที่เลี้ยงจระเข้ในเชิงเศรษฐกิจ โดยสร้างรายได้จากการขายเนื้อและหนังจระเข้ บางฟาร์มก็มีการแสดงโชว์การจับจระเข้ด้วย หรือบางฟาร์มก็ทำรวมกับสวนสัตว์
ลอน นอล
จอมพล ลอน นอล (លន់ នល់ ลน่ นล่; 13 พฤศจิกายน ค.ศ. 1913 - 17 พฤศจิกายน ค.ศ. 1985) เป็นนายทหารและนักการเมืองกัมพูชา เคยดำรงตำแหน่งนายกรัฐมนตรีกัมพูชาสองสมัย และดำรงตำแหน่งรัฐมนตรีกลาโหมอีกหลายครั้ง เป็นผู้ก่อการรัฐประหารล้มอำนาจของรัฐบาลเจ้านโรดม สีหนุในปี ค.ศ. 1970 สถาปนาสาธารณรัฐเขมร และแต่งตั้งตัวเองเป็นประธานาธิบดีและประมุขแห่งรัฐ
ลอน นอลเป็นชาวกัมพูชาเชื้อสายจีน  เกิดที่จังหวัดไพรแวง เป็นบุตรชายของลอน ฮิล ข้าราชการระดับสูงของจังหวัดเสียมราฐ และจังหวัดกัมปงธม ปู่ของเขาเป็นชาวเขมรต่ำจากจังหวัดเตยนินห์ในเวียดนาม และมีย่าเป็นลูกครึ่งเขมร-จีน
จบการศึกษาจากลีเซ Chasseloup-Laubat ที่เมืองไซ่ง่อน, โรงเรียนนายร้อยทหารบกกัมพูชา และเริ่มทำงานกับอาณานิคมฝรั่งเศส ขณะที่ยังศึกษาอยู่ในไซ่ง่อนนั้น เขาได้เป็นเพื่อนสนิทกับเจ้าสีสุวัตถิ์ สิริมตะ, ญึก เตียวลง และเจ้าสีสุวัตถิ์ ยุทธวงศ์ ต่อมาลอน นอล ได้รับตำแหน่งผู้ว่าราชการจังหวัดกระแจะในปี ค.ศ. 1946 และเข้าร่วมก่อตั้งขบวนการทางการเมืองฝ่ายขวา นิยมเจ้า และเรียกร้องเอกราชจากฝรั่งเศส ร่วมกับเจ้านโรดม สีหนุ
ลอน นอล เข้าร่วมกับกองทัพกัมพูชาในปี ค.ศ. 1952 จนกระทั่งดำรงตำแหน่งผู้บัญชาการทหาร รัฐมนตรีกลาโหม และรองนายกรัฐมนตรีในรัฐบาลหม่อมราชวงศ์นโรดม สีหนุ ในเวลานั้นเขาเริ่มมีความเห็นด้านนโยบายการต่างประเทศขัดแย้งกับหม่อมราชวงศ์นโรดม สีหนุ ซึ่งเอนเอียงไปทางจีนแผ่นดินใหญ่ และเวียดนามเหนือ ส่วนลอน นอลนั้นสนับสนุนสหรัฐอเมริกา
ลอน นอลดำรงตำแหน่งนายกรัฐมนตรีกัมพูชาสมัยแรกหลังการเลือกตั้งทั่วไปในปี ค.ศ. 1966 และสมัยที่สองในปี ค.ศ. 1969 ต่อมาได้ร่วมกับเจ้าสีสุวัตถิ์ สิริมตะ และเซิง งอกทัญ ก่อการรัฐประหารล้มอำนาจของสีหนุ เพื่อสถาปนาระบอบสาธารณรัฐ พร้อมกับได้รับการเลือกในที่ประชุมรัฐสภาให้ดำรงตำแหน่งผู้นำแห่งรัฐ  ในขณะที่เจ้านโรดม สีหนุ ได้ประกาศตั้งรัฐบาลราชอาณาจักรกัมพูชาพลัดถิ่นขึ้นที่กรุงปักกิ่ง สาธารณรัฐประชาชนจีน
ลอน นอลได้สถาปนาสาธารณรัฐเขมรขึ้นปกครองกัมพูชาระหว่างปี 1970 ถึง 1976 ในขณะนั้นได้เกิดสงครามกลางเมืองกับเขมรแดง ลอน นอลตกเป็นฝ่ายพ่ายแพ้ และลี้ภัยไปอยู่อินโดนีเซีย ก่อนจะย้ายไปอาศัยในสหรัฐอเมริกา ในช่วงบั้นปลายชีวิตเขามีปัญหาเรื่องสุขภาพ และเสียชีวิตเมื่อวันที่ 17 พฤศจิกายน ค.ศ. 1985 ที่แคลิฟอร์เนีย
เมชาโด
เมชาโด (สเปนและmechado) เป็นอาหารฟิลิปปินส์ที่ปรุงด้วยเนื้อวัว (หรือบางสูตรใช้ลิ้นวัว) การเติมซอสถั่วเหลืองและน้ำมะปี๊ดลงไปในน้ำหมักนั้นทำให้อาหารชนิดนี้มีลักษณะเฉพาะที่แตกต่างไปจากอาหารสเปน
รหัสคดี
รหัสคดี อ่านว่า ระ-หัด-สะ-คดี เป็นคำสมาส ตรงกับคำในภาษาอังกฤษว่า mystery story ซึ่งรวมความถึงนิยายลึกลับ อาชญนิยาย นิยายนักสืบ นิยายสยองขวัญ นิยายสืบสวน และรวมถึงงานเขียนที่ไม่ใช่นิยาย ซึ่งเกี่ยวข้องกับอาชญากรรมด้วย
เมชาโด
ต้นกำเนิดและการปรุง
วิธีการปรุงเมชาโดแบบดั้งเดิมใช้เทคนิคการปรุงแบบสเปน โดยเจาะชิ้นหรือก้อนเนื้อวัวหนา ๆ ซึ่งไม่มีมัน แล้วยัดแถบมันหมูเข้าไปเพื่อให้เนื้อวัวนุ่มและไม่แห้งกระด้าง [คำว่าเมชาโด ("ยัดไส้") จึงแผลงมาจากคำว่า เมชา (mecha) ซึ่งในภาษาสเปนแปลว่า ไส้เทียน] จากนั้นนำเนื้อวัวที่ยัดมันหมูแล้วไปหมักกับน้ำส้มสายชู ซอสถั่วเหลือง น้ำมะปี๊ด กระเทียมสับหรือบด พริกไทยดำ ใบกระวาน ผัดเนื้อกับหัวหอมในน้ำมัน (หรือผัดกับมันหมู) ให้ด้านนอกพอสุกเป็นสีน้ำตาล แล้วนำไปเคี่ยวด้วยไฟอ่อน ๆ พร้อมกับซอสหมัก โดยเติมน้ำสต๊อกและมะเขือเทศบดลงไป จนกระทั่งเนื้อนุ่มและน้ำแกงงวดลงเป็นซอสข้น
เมื่อเวลาผ่านไป ชื่ออาหารชนิดนี้ก็ถูกนำไปใช้เรียกแกงตุ๋นที่ใช้เนื้อแล่บาง ๆ หรือเนื้อติดกระดูก โดยตัดขั้นตอนการยัดมันหมูออกไป เมชาโดในปัจจุบันจึงมีลักษณะใกล้เคียงกับสตูเนื้อวัวทั่วไปมากขึ้น
บันทึกสถิติโลกกินเนสส์
บันทึกสถิติโลกกินเนสส์ (Guinness World Records) เป็นหนังสืออ้างอิงของสหราชอาณาจักรที่ตีพิมพ์เป็นประจำทุกปี โดยบันทึกสถิติโลกทั้งด้านความสำเร็จของมนุษย์และความสุดโต่งของธรรมชาติ ก่อตั้งโดยเซอร์ ฮิว บีเวอร์ ร่วมกับสองพี่น้องฝาแฝด นอร์ริส และรอสส์ แม็กเวิร์ตเตอร์ ณ ฟลีตสตรีต ลอนดอน ในเดือนสิงหาคม 1955
ฉบับตีพิมพ์ครั้งแรกติดอันดับหนังสือขายดีของสหราชอาณาจักรในวันคริสต์มาสเมื่อปี 1955 ในปีต่อมาหนังสือได้เปิดตัวในต่างประเทศ และในปี 2022 เป็นฉบับครบรอบปีที่ 67 ของหนังสือ มีการตีพิมพ์ใน 100 ประเทศและแปลเป็นภาษาต่าง ๆ กว่า 23 ภาษา นอกจากนี้ยังมีการเก็บรักษาข้อมูลกว่า 53,000 บันทึกบนฐานข้อมูลด้วย
สโมสรฟุตบอลคอเวนทรีซิตี
สโมสรฟุตบอลคอเวนทรีซิตี เป็นสโมสรฟุตบอลอาชีพ ตั้งอยู่ที่คอเวนทรี เทศมณฑลเวสต์มิดแลนด์ ประเทศอังกฤษ ปัจจุบันกำลังลงเล่นในแชมเปียนชิป ลีกระดับที่สองของอังกฤษ
ประวัติ
คอเวนทรีซิตี ก่อตั้งขึ้นในนามสโมสรฟุตบอลซิงเกอร์ในปี ค.ศ. 1883 ก่อนที่จะเปลี่ยนมาใช้ชื่อปัจจุบันในปี ค.ศ. 1898 และเข้าร่วมฟุตบอลลีกในปี ค.ศ. 1919 สโมสรคว้าแชมป์เอฟเอคัพในปี ค.ศ. 1987 ด้วยการเอาชนะทอตนัมฮอตสเปอร์ 3–2 คอเวนทรีเป็นหนึ่งในห้าสโมสรที่คว้าแชมป์เอฟเอคัพและเอฟเอยูธคัพในฤดูกาลเดียวกัน ทั้งยังเคยเข้าไปถึงรอบรองชนะเลิศของฟุตบอลลีกคัพในปี ค.ศ. 1981 และ 1990 พวกเขาได้กลับไปเวมบลีย์อีกครั้งในเดือนเมษายน ค.ศ. 2017 และเอาชนะออกซฟอร์ดยูไนเต็ด 2–1 คว้าแชมป์ฟุตบอลลีกโทรฟีได้สำเร็จ
สโมสรมีฉายาว่า "สีฟ้า" ตามสีชุดแข่งขัน และ ช้างกระทืบโรง ที่เรียกกันในประเทศไทย คอเวนทรีเป็นหนึ่งในสโมสรที่ก่อตั้งพรีเมียร์ลีกในปี ค.ศ. 1992 พวกเขาเคยอยู่บนลีกสูงสุดของอังกฤษ 34 ฤดูกาลติดต่อกัน ก่อนที่จะตกชั้นในปี ค.ศ. 2001 และเมื่อผ่านไปอีก 11 ฤดูกาลในแชมเปียนชิป คอเวนทรีก็ตกชั้นสู่ลีกวันในปี ค.ศ. 2012 นับเป็นการตกชั้นมาอยู่ในลีกระดับที่สามเป็นครั้งแรกนับตั้งแต่ปี ค.ศ. 1964 และในปี ค.ศ. 2017 พวกเขาตกชั้นสู่ลีกทู ซึ่งเป็นลีกระดับที่สี่ เป็นครั้งแรกนับตั้งแต่ ค.ศ. 1959
คอเวนทรีผ่านการคัดเลือกไปเล่นการแข่งขันระดับทวีปสองครั้ง ครั้งแรกในฤดูกาล 1970–71 พวกเขาลงแข่งขันในยูโรเปียน อินเตอร์-ซิตีส์แฟส์คัพ (ปัจจุบันคือยูฟ่ายูโรปาลีก) ผ่านเข้าไปถึงรอบที่ 2 พวกเขาเปิดบ้านเอาชนะบาเยิร์นมิวนิก 2–1 ในเลกที่สอง แต่ก็ต้องตกรอบ เพราะในเลกแรก พวกเขาแพ้ถึง 1–6 ที่เยอรมนี ต่อมาในยูฟ่าคัพวินเนอร์สคัพ ฤดูกาล 1987–88 สโมสรไม่สามารถเข้าร่วมการแข่งขันได้ เนื่องจากสโมสรฟุตบอลอังกฤษติดโทษห้ามลงเล่นในเกมยุโรป อันเนื่องมาจากภัยพิบัติเฮย์เซล
สนาม
ตั้งแต่ปี ค.ศ. 1899-2005 คอเวนทรีซิตีใช้ไฮจ์ฟีลด์โรดเป็นสนามเหย้า และยังเป็นสนามแห่งแรกที่ติดเก้าอี้ครบทุกที่นั่งในอังกฤษ โดยติดครบในปี ค.ศ. 1981 ต่อมาในปลายทศวรรษ 1990 ผู้บริหารตัดสินใจสร้างสนามแข่งขันแห่งใหม่ที่โรว์ลีย์สกรีน ซึ่งก็คือริโคห์อารีนา ความจุ 32,609 ที่นั่ง เปิดใช้งานในเดือนสิงหาคม ค.ศ. 2005 ซึ่งสโมสรก็ลงเล่นนัดเหย้าที่นั่นตลอดจนถึงปัจจุบัน ยกเว้นในฤดูกาล 2013–14 ที่ต้องย้ายไปเล่นที่สนามกีฬาซิกส์ฟีลด์ของนอร์แทมป์ตันทาวน์ ซึ่งอยู่ห่างออกไป 35 mi เป็นการชั่วคราว เนื่องจากติดปัญหาเรื่องการเช่า
ธีรรัตน์ สำเร็จวาณิชย์
ธีรรัตน์ สำเร็จวาณิชย์ (เกิด 13 กรกฎาคม พ.ศ. 2522; ) เป็นนักการเมืองชาวไทย สมาชิกสภาผู้แทนราษฎรกรุงเทพมหานคร สังกัดพรรคเพื่อไทย โดยในการเลือกตั้งปี 2566 เธอเป็นสมาชิกสภาผู้แทนราษฎรจากพรรคเพื่อไทยเพียงคนเดียวในกรุงเทพมหานคร
ธีรรัตน์ได้รับการเลือกตั้งเป็นสมาชิกสภาผู้แทนราษฎรครั้งแรกในการเลือกตั้ง พ.ศ. 2554 และชนะเลือกตั้งอีกสองครั้งใน พ.ศ. 2562 และ พ.ศ. 2566
ประวัติ
ธีรรัตน์สำเร็จการศึกษาในระดับปริญญาตรีจากคณะนิเทศศาสตร์ มหาวิทยาลัยกรุงเทพ ปริญญาโท University of Wollongong, Master of International Business และปริญญาเอกจาก Central Queensland University, Professional Doctorate สาขา Education (Transdisciplinary Studies) ประเทศออสเตรเลีย
งานการเมือง
ก่อนเข้าสู่วงการการเมือง เธอเคยทำงานอยู่แผนกพัฒนาบุคลากร ฝ่ายยุทธศาสตร์การจัดการเรียนรู้แก่ผู้บริหารระดับสูง ธนาคารกสิกรไทย ลงสมัครรับเลือกตั้งสมาชิกสภาผู้แทนราษฎรกรุงเทพมหานครเป็นครั้งแรกในปี พ.ศ. 2554 สังกัดพรรคเพื่อไทย ในเขตเลือกตั้งที่ 20 (เขตลาดกระบัง) อันเป็นฐานเสียงของครอบครัว โดยสามารถเอาชนะนางสลวยเลิศ กิมสูนจันทร์ ภรรยานายมงคล กิมสูนจันทร์ อดีต ส.ส. และสมาชิกบ้านเลขที่ 109 จากพรรคประชาธิปัตย์ไปได้